Document ID: 31980R1585

Ir-Regolament tal-Kunsill (KEE) Nru 1585/80
ta’ l-24 ta’ Ġunju 1980
li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni tas-suq fiż-żjut u x-xaħmijiet
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikoli 42 u 43 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Kumitat Ekonomiku u Soċjali [2],
Billi l-Artikoli 22 u 24 tar-Regolament tal-Kunsill Nru 136/66/KEE tat-22 ta’ Settembru 1966 dwar l-istabbiliment ta’ l-organizzazzjoni komuni tas-suq fiż-żjut u x-xaħmijiet [3], kif l-aħħar emendat bir-Regolament (KEE) Nru 590/79 [4], jipprovdi għal sistema ta’ l-intervent għaż-żrieragħ ibbażat fuq il-prezz bażiku ta’ l-intervent u l-prezzijiet ta’ l-intervent derivati, li l-iskop tiegħu huwa li jassigura partikolarment il-fluwidità tas-suq; billi jidher, b’dana kollu, li din is-sistema mhemmx bżonnha aktar għal dak l-iskop; billi, barra minn dan, hemm riskju li l-prezzijiet ta’ l-intervent jistgħu jkunu iffissati f’livelli li ma jikkorrispondux mas-sitwazzjoni tas-suq attwali u għalhekk jistgħu jmorru kontra l-iskop in vista; billi, għalhekk, is-sistema tal-prezzijiet ta’ l-intervent derivati għaż-żrieragħ taż-żejt għandhom ikunu aboliti u mibdula minn sistema ta’ l-intervent b’livell ta’ prezz singolu fil-Komunità kollha;
Billi id-differenza bejn il-prezz immirat u l-prezz ta’ l-intervent għandha tkun biżżejjed biex tippermetti li żrieragħ ikunu innegozjati b’mod ħieles fil-Komunità kollha permezz ta’ kondizzjonijiet normali, li tippermetti bidliet fis-suq, u fl-istess ħin tippermetti li l-produtturi ibigħu ż-żrieragħ tagħhom bi prezz qrib kemm jista’ jkun għall-prezz immirat; billi biex jinkiseb dan l-obbjettiv, id-differenza f’dan il-każ għandha tippermetti mhux biss għat-trasport bejn l-oqsma tal-produzzjoni u l-utilizzazzjoni iżda wkoll għall-komponent tas-suq;
Billi t-transizzjoni mis-sistema tal-prezzijiet ta’ l-intervent derivati għas-sistema tal-prezz ta’ l-intervent singolu m’għandhiex tikkawża li jaqgħu l-prezzijiet ta’ l-intervent; billi, għalhekk, is-sistema l-ġdida m’għandhiex tkun applikata qabel is-sena tas-suq 1982/83;
Billi, biex ikunu stabbiliti d-dati tal-bidu u tat-tmiem tas-sena tas-suq, għandhom jitqiesu dati fil-bidu tal-ħsad taż-żerriegħa tal-kolza u r-rapa u l-ħsad taż-żerriegħa tal-ġirasol fl-oqsma prinċipali tal-produzzjoni fil-Komunità; billi dan il-bżonn tqies fl-adozzjoni tar-Regolament tal-Kunsill Nru 114/67/KEE tas-6 ta’ Ġunju 1967 li iffissa l-prezzijiet ta’ l-intervent immirat u bażiċi għaż-żrieragħ taż-żejt għas-sena tas-suq 1967/68 [5], kif emendat bir-Regolament (KEE) Nru 1335/72 [6]; billi dak ir-Regolament għandu jkun imħassar,
ADOTTA DAN IR-REGOLAMENT:
Artikolu 1
Ir-Regolament Nru 136/66/KEE jiġi emendat kif ġej:
1. L-Artikolu 22 għandu jiġi sostitwit b’dan li ġej:
"Artikolu 22
1. Qabel l-1 ta’ Awissu ta’ kull sena għandhom jiġu ffissati, prezz immirat u prezz bażiku ta’ l-intervent għall-Komunità għal kull speċi ta’ żerriegħa taż-żejt.
2. Suġġetti għall-Artikolu 25, dawn il-prezzijiet għandhom jibqgħu fis-seħħ matul is-sena tas-suq li tibda fis-sena segwenti. Dawn għandhom jirrelataw għall-kwalità standard u jkunu ffissati fl-istadju tal-kummerċ bl-ingrossa, il-barra mill-imħażen, mhux maħtuta.
3. Is-sena tas-suq għaż-żerriegħa tal-kolza u r-rapa għandha tibda fl-1 ta’ 1 Lulju u tispiċċa fit-30 ta’ Ġunju.
Is-sena tas-suq għaż-żerriegħa tal-ġirasol tibda fl-1 ta’ 1 Settembru u tispiċċa fil-31 ta’ Awissu.
4. Il-Kunsill għandu jadotta l-prezzijiet imsemmija fil-paragrafu 1, skond il-proċedura prevista fl-Artikolu 43 (2) tat-Trattat, kif ukoll il-kwalità standard li għaliha jirreferu dawn il-prezzijiet."
2. L-Artikolu 24 għandu jiġi sostitwit b’dan li ġej:
"Artikolu 24
1. Il-prezz ta’ l-intervent għandu ikun iffissat billi jitnaqqas il-prezz ta’ mira:
- b’komponent li jippermetti għaċ-ċaqliq fis-suq,
- b’komponent li jqis l-ispejjeż tat-trasport taż-żerriegħa mill-oqsma tal-produzzjoni għall-oqsma fejn tintuża.
Dawn iż-żewġ komponenti għandhom ikunu dawk li japplikaw fil-każ ta’ ħsad normali.
2. Iċ-ċentri ta’ l-intervent għandhom ikunu determinati wara konsultazzjoni mal-Istati Membri kkonċernati, skond il-proċedura prevista fl-Artikolu 38."
Artikolu 2
Permezz ta’ deroga mill-Artikolu 24 tar-Regolament Nru 136/66/KEE, għas-snin tas-suq 1980/81 u 1981/82, il-prezzijiet bażiċi ta’ intervent u l-prezzijiet derivati ta’ l-intervent għandhom ikunu ffissati f’livelli li jippermettu transizzjoni kalma għas-sistema tal-prezz ta’ l-intervent li tapplika mis-sena tas-suq 1982/83.
Artikolu 3
Ir-Regolament Nru 114/67/KEE huwa revokat.
Artikolu 4
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
L-Artikoli 1 u 3 għandhom japplikaw mis-sena tas-suq 1982/83.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fl-24 ta’ Ġunju 1980.

Labels: 2
17